Aga meenutame pisut eelmist talve. Millal sai kõige  mõnusamalt suusatada? Muidugi märtsis! Siis oli Lõuna-Eestis paks lumikate, ka põhja pool korralik suusalumi, pealegi rajad hästi sisse sõidetud. Ja kindlasti on märts ka selle poolest soodsam suusakuu, et päev on pikem, päike paistab juba soojalt ning värskes õhus viibimine palju meeldivam tegevus, kui sombusel ja pimedal detsembrikuul. Kui rada pole valgustatud, siis detsembris pärast kella kolme ju õieti suusatada ei saakski.